CELEX: 62012TN0451
Language: da
Date: 2012-10-15 00:00:00
Title: Sag T-451/12: Sag anlagt den 15. oktober 2012 — Stromberg Menswear mod KHIM — Leketoy Stormberg Inter (STORMBERG)

2.3.2013   
            
            
               DA
            
            
               Den Europæiske Unions Tidende
            
            
               C 63/19
            
         Sag anlagt den 15. oktober 2012 — Stromberg Menswear mod KHIM — Leketoy Stormberg Inter (STORMBERG)
   (Sag T-451/12)
   2013/C 63/39
   Stævningen er affattet på engelsk
   
      Parter
   
   
      Sagsøger: Stromberg Menswear Ltd (Leeds, Det Forenede Kongerige) (ved advokat A. Tsoutsanis, og solicitor C. Tulley)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Leketoy Stormberg Inter AS (Kristiansand S, Norge)
   
      Sagsøgerens påstande
   
   
               —
            
            
               Afgørelse truffet den 3. august 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 389/2012-4), annulleres.
            
         
               —
            
            
               Afgørelse truffet den 3. august 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 389/2012-4) ændres, og anmodningen om genindsættelse i tidligere rettigheder efterkommes, og i) principalt annulleres annullationsafdelingens afgørelse af 11. januar 2011 om at afslutte fortabelsessag nr. 4054 C, annullationsafdelingen pålægges at genåbne fortabelsessagen nr. 4054 C og at opfordre Stromberg Menswear til at fremsætte bemærkninger med henblik på at fortsætte fortabelsessagen, eller ii) subsidiært tillades Stromberg Menswear at påklage annullationsafdelingens afgørelse af 11. januar 2011 om at afslutte fortabelsessagen og sagen hjemvises til Harmoniseringskontoret.
            
         
               —
            
            
               Harmoniseringskontoret tilpligtes at betale alle omkostninger og retslige udgifter, som er afholdt af Stromberg Menswear i forbindelse med sagen for appelkammeret og for Retten.
            
         
      Søgsmålsgrunde og væsentligste argumenter
   
   
      Det registrerede EF-varemærke, som begæringen om fortabelse vedrører: Ordmærket »STORMBERG« for varer og tjenesteydelser i klasse 25 — EF-varemærkeregistrering nr. 2557155
   
      Indehaver af EF-varemærket: Leketoy Stormberg Inter AS
   
      Indgiveren af begæringen om fortabelse af EF-varemærket: Stromberg Menswear Ltd
   
      Annullationsafdelingens afgørelse: Annullationsproceduren erklæret for afsluttet som følge af indehaverens afkald på det anfægtede EF-varemærke
   
      Appelkammerets afgørelse: Begæringen om restitutio in integrum i forhold til fristen for indgivelse af klagen afvist og fastslået, at klagen ikke var anset for indgivet
   
      Søgsmålsgrunde:
   
   
               —
            
            
               Tilsidesættelse af artikel 81 i Rådets forordning nr. 207/2009
            
         
               —
            
            
               Tilsidesættelse af artikel 75 og/eller 76 i Rådets forordning nr. 207/2009.